Tə anyu dóe lávōlo fala ebúg ńdɔ̄ fə tə ǹnə́m wóé wávólo kɔ́bɔ á mís mə́ Zāmbá. Amú Zāmbá á nə á yób, waa á sí mū. Asú tē wǎyəan kig kɔ́bɔ̄ ábuí! 2Abuí mə́túg lâzu ai biyə́yə̄m, abuí ǹkɔ́bɔ lâzu ai bibúg bí ákúd. 3Ngə́ ō líg Zāmbá mətǐŋ, o vólogo mɔ́ kpân, amú Zāmbá ā diŋǎn kig ai məkúd, átīŋ ó ngālíg, kpáán dɔ́. 4Á nə m̀bəŋ nâ ó bɔ təge líg mətǐŋ, a lodo anə́ walíg hə ǹlígan təge kpân[7]. 5Sáálā ńkɔ́bɔ̄ yā wávə́ wa məku, o zǎ kə́ kad ńlōman Zambá nâ: "Ma ndzí kig váŋ." Zambá a za līŋán ású ńkɔ́bɔ̄ tē, ǎ ngátsam esíé yā mɔ́ móe. 6Éyɔŋ biyə́yə̄m bí nə́ ábuí, ai dzə́dzāā ai abuí ńkɔ́bɔ, abǒg tē hḿ mbádaga Zambá.